**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 3 ครั้งที่ 2 ประจำปี พ.ศ. 2564**

**วันที่ 27 กันยายน 2564 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
 **ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 123456789101112 | ร.ต.ต.วีระชัย จำปาหาร นางสมศรี สระทองนายคำแปลง ศรีบัวนายเสริมศักดิ์ ราชติกานายทองพันธ์ ศรีบุญจันทร์นายศุกลวัฒน์ ภูจันหานายประสิทธิ์ คำภูษานายสมบัติ ภูมิรินทร์นายบุญศิล อิงภูนายสัมนัก ปัสสะนายมานพ นามปัญญานายวุฒิชัย เชยชมศรี | ประธานสภาเทศบาลตำบลโพนรองประธานสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพน | วีระชัย จำปาหาร สมศรี สระทอง คำแปลง ศรีบัวเสริมศักดิ์ ราชติกา ทองพันธ์ ศรีบุญจันทร์ศุกลวัฒน์ ภูจันหาประสิทธิ์ คำภูษา สมบัติ ภูมิรินทร์ บุญศิล อิงภูสัมนัก ปัสสะมานพ นามปัญญาวุฒิชัย เชยชมศรี |

 **ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 123456789101112131415 | นายนิพนธ์ อิงภูนายทองมี สระทองนายพนมศิลา ศรีบัวนายปิยะวัชร์ สระทอง นายทรัพย์ เกษาพรมนางณฐอร การถักนายสมพงษ์ สุริโยนางสาวสุกัญญา กำจรนายองอาจ ประสารพันธ์นางสุจรรยา ทิพย์มณีนางสาวภัทราพร โพนะทานางสาวสุปราณี อ่อนรัชชานายศรีประวัติ วิลาศรีนางสาวกอบกุล ภารประสาทนางสาวปภาวรินท์ ภูมิสาตร์ | นายกเทศมนตรีตำบลโพนรองนายกเทศมนตรีตำบลโพนรองนายกเทศมนตรีตำบลโพนเลขานุการนายกเทศมนตรีตำบลโพนที่ปรึกษานายกเทศมนตรีตำบลโพนปลัดเทศบาลตำบลโพน รองปลัดเทศบาลตำบลโพนหัวหน้าสำนักปลัดผู้อำนวยการกองช่างผู้อำนวยการกองสาธารณสุขหัวหน้าฝ่ายอำนวยการหัวหน้าฝ่ายบริหารงานคลังหัวหน้าฝ่ายบริหารงานการศึกษานักวิชาการจัดเก็บรายได้เจ้าพนักงานธุรการชำนาญงาน | นิพนธ์ อิงภูทองมี สระทอง พนมศิลา ศรีบัวปิยะวัชร์ สระทอง ทรัพย์ เกษาพรม ณฐอร การถักสมพงษ์ สุริโยสุกัญญา กำจรองอาจ ประสารพันธ์สุจรรยา ทิพย์มณีภัทราพร โพนะทาสุปราณี อ่อนรัชชาศรีประวัติ วิลาศรี กอบกุล ภารประสาท ปภาวรินท์ ภูมิสาตร์ |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพนครั้งแรก เมื่อวันที่ 7 พฤษภาคม 2564 ซึ่งที่ประชุมสภาเทศบาลตำบลโพน มีมติในการ กำหนดการประชุม สมัยประชุมสามัญ สมัยที่ 3 ประจำปี พ.ศ. 2564 ในวันที่ 1 กันยายน 2564 ถึงวันที่ 30 กันยายน 2564 โดยมีกำหนดไม่เกิน 30 วันนั้น เพื่อให้การดำเนินกิจการต่าง ๆ เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุม สามัญ สมัยที่ 3 ครั้งที่ 2 ประจำปี พ.ศ. 2564 ในวันที่ 27 กันยายน 2564 เวลา 09.00 น. เป็นต้นไป ณ ห้องประชุมสภา เทศบาลตำบลโพน

ร.ต.ต.วีระชัย จำปาหาร เมื่อที่ประชุมพร้อมแล้ว ผมขอเปิดการประชุมสภาเทศบาลตำบลโพน ประธานสภา ฯ สมัยประชุมสามัญ สมัยที่ 3 ครั้งที่ 2 ประจำปี พ.ศ. 2564 วันที่ 27 กันยายน 2564

ระเบียบวาระที่ 1 เรื่องที่ประธานจะแจ้งต่อที่ประชุม

ร.ต.ต.วีระชัย จำปาหาร ขอขอบคุณ สมาชิกสภา ฯ ทุกท่านที่ให้ความร่วมมือในงานและกิจกรรมประธานสภา ฯ ด้านต่าง ๆ ครับ

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 3 ครั้งที่ 1 ประจำปี พ.ศ. 2564 เมื่อวันที่ 13 กันยายน 2564

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ในฐานะที่ผม เป็นคณะกรรมการตรวจรายงานการประชุม ได้ตรวจสอบแล้ว ในการประชุมครั้งที่แล้ว มีความถูกต้อง ครบถ้วน แต่มีส่วนที่ต้องแก้ไข ในรายงานการประชุม สมัยประชุมสามัญ สมัยที่ 3 ครั้งที่ 1 ประจำปี พ.ศ. 2564 เมื่อวันที่ 13 กันยายน 2564 หน้า 15 ในส่วนที่ ท่านประธานสภา ฯ เสนอกรณีรางระบายน้ำซอยดอกพิกุล หมู่ 1 ทาง*บ้านพ่อชัช* ขอแก้ไขเป็น *บ้านพ่อชาติ* ครับ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ การประชุมครั้งที่แล้ว รายงานการประชุม หน้า 15 ในส่วนที่ผมได้เสนอ ขาดไป 1 โครงการ คือ *โครงการก่อสร้างรางระบายน้ำคอนกรีตเสริมเหล็กถนนนาคแขนส่อย* ถนนสายคำม่วง – บ้านโพน เส้นบ้านพ่อใหญ่ปรีดา ซึ่งไม่ได้ระบุ ในรายงานการประชุม ขอให้เพิ่มเติมการบันทึกรายงานการประชุม ด้วยครับ

ร.ต.ต.วีระชัย จำปาหาร - ท่านใดมีความคิดเห็นเพิ่มเติมก็ขอให้เสนอได้ ประธานสภา ฯ

 - ถ้าไม่มีก็ขอมติในที่ประชุมว่า รับรองรายงานการประชุมสภาเทศบาล ตำบลโพน สมัยประชุมสามัญ สมัยที่ 3 ครั้งที่ 1 เมื่อวันที่ 13 กันยายน 2564 หรือไม่

**ที่ประชุม มีมติรับรองเป็นเอกฉันท์**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว - ไม่มี

ระเบียบวาระที่ 5 เรื่องที่เสนอใหม่

 *5.1 การขออนุมัติกันเงินงบประมาณ*

ร.ต.ต.วีระชัย จำปาหาร ขอเชิญคณะผู้บริหารเสนอญัตติ ประธานสภา ฯ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการ และผู้เข้าร่วมประชุมทุกท่านครับ ข้าพเจ้าขอเสนอญัตติ ขออนุมัติกันเงินงบประมาณ โดยอาศัยระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 รวมแก้ไข เพิ่มเติมถึง (ฉบับที่ 4) พ.ศ. 2561 ข้อ 59 วรรคแรก ที่ระบุว่า “ในกรณีที่มีรายจ่าย หมวดค่าครุภัณฑ์ ที่ดินและสิ่งก่อสร้าง ยังมิได้ ก่อหนี้ผูกพัน แต่มีความจำเป็นต้องใช้จ่ายเงินนั้นต่อไปอีก ให้องค์กร ปกครองส่วนท้องถิ่น รายงานขออนุมัติกันเงินต่อสภาท้องถิ่น ได้อีกไม่เกิน ระยะเวลาหนึ่งปี” ดังนั้น เพื่อให้การบริหารงบประมาณ เป็นไปด้วย ความเรียบร้อยและสำเร็จลุล่วงตามวัตถุประสงค์ที่ตั้งไว้ จึงขอเสนอต่อสภา เทศบาล เพื่อพิจารณาอนุมัติการกันเงินงบประมาณ ดังนี้

 1) แผนงานสาธารณสุข งานบริหารทั่วไปเกี่ยวกับสาธารณสุข งบลงทุน หมวดครุภัณฑ์ ประเภทครุภัณฑ์ยานพาหนะและขนส่ง ตั้งไว้ 2,400,000.- บาท เพื่อจัดซื้อรถบรรทุกขยะ ขนาด 6 ตัน 6 ล้อ ปริมาตรกระบอกสูบไม่ต่ำกว่า 6,000 ซีซี หรือกำลังเครื่องยนต์สูงสุด ไม่ต่ำกว่า 170 กิโลวัตต์ แบบอัดท้าย ตามมาตรฐานครุภัณฑ์ จำนวน 1 คัน 2) แผนงานเคหะและชุมชน งานไฟฟ้าและถนน งบลงทุน หมวดค่าที่ดินและสิ่งก่อสร้าง โครงการก่อสร้างถนนคอนกรีตเสริมเหล็ก ถนนใบบุ่นไต่เครือ จำนวน 492,000.- บาท เพื่อจ่ายเป็นค่าก่อสร้าง ถนนคอนกรีตเสริมเหล็กถนนใบบุ่นไต่เครือ โดยมีรายละเอียด ดังนี้ ผิวจราจร กว้าง 5.00 เมตร ยาว 170.00 เมตร หนาเฉลี่ย 0.15 เมตร หรือมีพื้นที่ไม่น้อยกว่า 850 ตารางเมตร พร้อมลงลูกรังไหล่ทางข้างละ 0.50 เมตร

ร.ต.ต.วีระชัย จำปาหาร มีสมาชิกสภา ฯ ท่านใดจะสอบถามหรือแสดงความคิดเห็นหรือไม่ ประธานสภา ฯ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ โครงการก่อสร้างถนน คอนกรีตเสริมเหล็กถนนใบบุ่นไต่เครือ เราโอนงบประมาณมาจากส่วนไหน ครับ

นายนิพนธ์ อิงภู โครงการก่อสร้างถนนคอนกรีตเสริมเหล็กถนนใบบุ่นไต่เครือ เราได้ขอนายกเทศมนตรี อนุมัติกันเงินงบประมาณ จำนวน 492,000.- บาท แผนงานเคหะและ ชุมชน งานไฟฟ้าและถนน งบลงทุน หมวดค่าที่ดินและสิ่งก่อสร้าง เพื่อจ่ายเป็นค่าก่อสร้างถนนคอนกรีตเสริมเหล็กถนนใบบุ่นไต่เครือ โดยมี รายละเอียด ดังนี้ ผิวจราจร กว้าง 5.00 เมตร ยาว 170.00 เมตร หนาเฉลี่ย 0.15 เมตร หรือมีพื้นที่ไม่น้อยกว่า 850 ตารางเมตร พร้อมลงลูกรังไหล่ทางข้างละ 0.50 เมตร

นายวุฒิชัย เชยชมศรี จุดเริ่มต้นที่เราจะดำเนินการ เริ่มจุดไหนครับ ความยาว 170.00 เมตร สมาชิกสภา ฯ ระยะทางมันสั้นไป ผมมีความคิดเห็นว่า น่าจะรองบประมาณเงินอุดหนุน เฉพาะกิจ สำหรับงบประมาณในส่วนที่เรากันเงินงบประมาณไว้ น่าจะเอาไว้ดำเนินการในส่วนอื่น ๆ หรือไม่ก็ให้ตกเป็นเงินสะสมครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมประชุมทุกท่านครับ เนื่องจากโครงสร้างพื้นฐาน ในเทศบัญญัติ ปีงบประมาณ 2564 สมาชิกสภา ฯ ชุดเดิม ได้ตั้งไว้ คือ โครงการถนนคอนกรีตสายบ้านโพน – หนองซองแมว จำนวน 492,000.- บาท และมีโครงการถนนลูกรังที่ตั้งไว้ ซึ่งโครงสร้างพื้นฐาน ในกระบวนการจัดซื้อจัดจ้างโครงการก่อสร้างถนนหนทางนั้น ต้องจำหน่ายตัวเดิมออกก่อนจึงจะดำเนินการต่อไปได้ และเพื่อสนอง นโยบายให้กับท่านสมาชิกสภา ฯ ที่ได้เสนอต่อที่ประชุมสภา ฯ ที่ผ่านมา ว่า เงินงบประมาณที่เหลือจ่ายไม่อยากให้ตกเป็นเงินสะสม ทางคณะ ผู้บริหารก็ได้หารือกับหัวหน้าส่วนราชการ ซึ่งมีข้อสรุปว่า ถนนเส้น ข้างโรงรถเทศบาลตำบลโพน ไม่ได้เชื่อมโยงกับถนนคอนกรีตที่เราได้รับ งบประมาณเงินอุดหนุนเฉพาะกิจ ก็เลยขออนุมัติสภา ฯ กันเงินในส่วนนั้น ไว้เพื่อดำเนินการก่อสร้างถนนรอบหนองสิม ครับ

นายวุฒิชัย เชยชมศรี ผมขอเสนอว่า เราน่าจะลงพื้นที่ตรวจสอบความเสียหายของถนนใบบุ่น สมาชิกสภา ฯ ไต่เครือ เพราะถนนเส้นนี้ชำรุดมาก ประมาณ 80% ซึ่งระยะความยาว 170.00 เมตร ไม่น่าจะบรรเทาความเดือดร้อนของพี่น้องประชาชนได้ ครับ

นายนิพนธ์ อิงภู ทางกองช่างและท่านรองฯ ทองมี ได้ลงพื้นที่สำรวจแล้ว ระยะทางยาว นายกเทศมนตรี 170.00 เมตร จากนาพ่อบ็อกออกไป ถ้าเราจะดำเนินการปีต่อไป ต้องซ่อมแซมปะหน้าถนนก่อน ซึ่งในการซ่อมแซมจำนวนงบประมาณ 492,000.- บาท ก็จะเป็นตัวเลขที่มากพอสมควร จึงจำเป็นต้อง ดำเนินการตามกระบวนการที่ได้ตั้งเอาไว้ครับ

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนเลขานุการสภา ฯ ราชการ และผู้เข้าร่วมการประชุมทุกท่านครับ ขออนุญาตให้ข้อมูล เพิ่มเติม สำหรับโครงการก่อสร้างถนนคอนกรีตเสริมเหล็กถนนใบบุ่น ไต่เครือ งบประมาณ 492,000.- บาท เป็นงบประมาณที่ตั้งขึ้นใน เทศบัญญัติงบประมาณรายจ่ายประจำปี 2564 ซึ่งเป็นโครงการ ที่ผ่านกระบวนการแผน ฯ เรียบร้อย เหลือเพียงแค่ใช้ให้เป็นไปตามที่ระบุ ไว้ในเทศบัญญัติ เหตุผลที่ล่าช้ามาจนถึงปลายปี คือ 1) เรื่องของ งบประมาณที่เข้าช้า 2) เรื่องของลักษณะของวิธีดำเนินการ เนื่องจาก ได้รับข้อทักท้วงจากนายอำเภอคำม่วง ว่าการดำเนินการที่จะก่อสร้างถนน ทับพื้นถนนเดิมนั้น เป็นการดำเนินการที่ไม่ถูกต้อง เพราะว่าถนนเดิมนั้น เป็นครุภัณฑ์อยู่แล้ว ก่อนที่จะเสริมทับพื้นเดิมให้หายไปนั้น ต้องมีการ จำหน่ายพัสดุออกก่อน ถึงจะสามารถดำเนินการได้ อันนี้เป็นข้อท้วงติง จากนายอำเภอที่เราเขียนขอโครงการเข้าไป และในเทศบัญญัติได้เขียนชื่อ โครงการไว้ว่า “โครงการก่อสร้าง” คำว่า “ก่อสร้าง” ที่เราจะ ดำเนินการ คือ การทับพื้นถนนเดิม ซึ่งโดยลักษณะแล้วไม่ถูกต้อง ถ้าเราจะแก้เป็นโครงการซ่อมแซม ลักษณะการซ่อมแซมตามระเบียบพัสดุ ครุภัณฑ์จะต้องมีงบประมาณไม่เกิน 50,000.- บาท จึงจะถือเป็นการ ซ่อมแซม ก็เลยมีการหารือกับผู้บริหารว่า เงินงบประมาณก้อนนี้ ถนนเส้นนี้เราจะทำอย่างไร ให้สามารถใช้ได้ ดังนั้น 1) เราต้องกันเงิน งบประมาณไว้ก่อน แล้วลำดับต่อไปเมื่อสิ้นปีงบประมาณ เราก็เสนอให้ ผู้บริหารจำหน่าย ในช่วงที่เราจะจำหน่ายพัสดุพื้นถนนเดิม 2) ระเบียบ ฯ การกันเงิน ข้อ 59 เขาระบุไว้ ให้สามารถเขียน เปลี่ยนแปลงไปทำอย่างอื่นได้ ทางคณะผู้บริหารก็เลยมีแนวคิดว่า ดีกว่าที่ จะปล่อยให้งบประมาณมันตกไป และในส่วนของท่านสมาชิกสภา ฯ ที่เสนอว่า ทำไมเราไม่ดำเนินการ 200 เมตร , 300 เมตร เป็นในเรื่อง ของแผน ฯ ที่จะดำเนินการต่อไป ซึ่งในปีงบประมาณ 2565 ที่ระบุไว้ ในแผน ฯ เป็นถนนลาดยางทั้งหมด เพื่อขอเงินอุดหนุนในเบื้องต้น ที่เป็นเงื่อนไขตอนนี้ คือ ถนนเส้นนี้ ระยะทางเท่านี้ เป็นระยะที่ ถูกกำหนดไว้ในแผน ฯ แล้ว จึงขอนำเรียนให้สภา ฯ ได้รับทราบครับ

ร.ต.ต.วีระชัย จำปาหาร ท่านใดมีความคิดเห็นเพิ่มเติมก็ขอให้เสนอได้ ประธานสภา ฯ

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ผมมีความคิดเห็นว่า ถ้าเราอยากซ่อมแซม เราสามารถดำเนินการที่งบประมาณ 100,000.- บาท ขึ้นไปได้ไหมครับ

นายสมพงษ์ สุริโย สามารถดำเนินการได้ครับ ถ้าบรรจุอยู่ในแผน ฯ แต่ถ้าอยู่นอกเหนือจากเลขานุการสภา ฯ แผนดำเนินการได้ครั้งละไม่เกิน 50,000.- บาท

นายทองพันธ์ ศรีบุญจันทร์ ผมเห็นด้วยกับท่านวุฒิชัย ฯ ที่ว่าอยากให้ดำเนินการซ่อมแซมก่อน สมาชิกสภา ฯ เพื่อให้การเดินทางสัญจรไป – มา สะดวก ส่วนที่เหลือเราก็ทำถนน คอนกรีตต่อกับโครงการที่ได้มาแถว ๆ ข้างเทศบาล เชื่อมต่อกับโครงการ ที่ได้มา ไม่ทราบว่าจะสามารถดำเนินการได้หรือเปล่าครับ

ร.ต.ต.วีระชัย จำปาหาร ทางผู้บริหารได้กันเงิน จำนวน 2 โครงการ และมีเจตนารมณ์ตามที่ ประธานสภา ฯ พวกเราเสนอ ว่าไม่อยากให้มีงบประมาณ 2564 ตกเป็นเงินสะสม อยากสอบถามท่านนายกว่า การจำหน่ายครุภัณฑ์มีกระบวนการอย่างไร บ้างครับ

นายนิพนธ์ อิงภู ทางระเบียบ ฯ ท่านเลขานุการสภา ฯ ก็ได้แจ้งไปแล้วว่าสามารถทำได้ นายกเทศมนตรี เพื่อเป็นการแก้ปัญหาดังกล่าว และถนนเส้นนี้ได้รับการร้องเรียนอยู่ตลอด ครับ

นายสมพงษ์ สุริโย กระบวนการจำหน่ายพัสดุ เมื่อถึงเวลาสิ้นปีงบประมาณ งานพัสดุก็จะมีเลขานุการสภา ฯ การแต่งตั้งคณะกรรมการ ในการสำรวจพัสดุครุภัณฑ์ทุกอย่างในเทศบาล ว่าขณะนี้มีครุภัณฑ์ตัวไหนที่ชำรุดเสียหาย ซ่อมแซมได้หรือไม่ หรือต้องการจำหน่าย จะมีคณะกรรมการสำรวจวัสดุครุภัณฑ์ประจำปี เมื่อคณะกรรมการสำรวจแล้ว จะมีการรายงานว่า ครุภัณฑ์ชิ้นไหนซื้อมา ซ่อมได้ ครุภัณฑ์ชิ้นไหนเสียหาย ยกตัวอย่าง ถนนใบบุ่นไต่เครือที่เราจะ จำหน่าย คณะกรรมการก็จะรายงานความเสียหาย เช่น ระยะที่เสียหาย เป็นระยะกี่เมตร นำมาคำนวณแล้วหักค่าเสื่อมราคา แล้วคิดมูลค่าของ ทรัพย์สินนั้น ถ้ามูลค่าของทรัพย์สินนั้นไม่เกิน 500,000.- บาท ก็เป็นอำนาจของนายกเทศมนตรีในการจำหน่ายครุภัณฑ์ แต่ถ้าเกินนั้น ก็เสนอเป็นอำนาจของผู้ว่า ฯ จำหน่ายให้ แล้วลักษณะการซ่อมแซม ประเด็นนี้ก็ได้หารือกันอยู่ว่า ถ้าเราจะซ่อมแซมเป็นช่วง ๆ เฉพาะในส่วน ที่เสียหาย ลักษณะการดำเนินการก็น่าจะมีการดำเนินการที่ยุ่งยาก เพราะการซ่อมแซมต้องซ่อมแซมให้เท่ากับพื้นถนนเดิม ต้องมีการรื้อ คอนกรีตในช่วงเสียหายออกทั้งหมด แล้วดำเนินการเป็นช่วง ๆ ดังนั้น จึงไม่สามารถดำเนินการได้ แต่ถ้าค่าซ่อมแซมที่มีจำนวนไม่เกิน 50,000.- บาท เราอาจจะขอใช้งบประมาณ ค่าวัสดุ , ค่าวัสดุก่อสร้าง , ค่าใช้สอยหรือค่าซ่อมแซมได้ ในส่วนนี้คือเงื่อนไขกระบวนการในการ วางแผน ครับ

ร.ต.ต.วีระชัย จำปาหาร อยู่ในดุลพินิจของเรานะครับว่าจะกันเงินงบประมาณหรือไม่อย่างไร ประธานสภา ฯ

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ โครงการก่อสร้างถนน คอนกรีตเสริมเหล็กถนนใบบุ่นไต่เครือ มีประชาชนร้องเรียนมามาก ถนนขรุขระเสียหายมาก ประมาณ 80% อยากให้ดำเนินการให้ แล้วเสร็จ แก้ปัญหาไปก่อน ผมขอเสนอให้กันเงินงบประมาณครับ

นายสมบัติ ภูมิรินทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ถนนเส้นใบบุ่นไต่เครือ เสียหายมาก มีเส้นเหล็กโผล่ขึ้นมา อันตรายมากครับ ถ้าเราสร้างถนน คอนกรีตเสริมเหล็กแล้ว ประมาณ 1 – 2 ปี เราได้เงินอุดหนุนเฉพาะกิจ มา สามารถทับได้ไหม แต่ตอนนี้คือให้ดำเนินการไปก่อนเพราะเสียหาย และอันตรายมากครับ

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ สำหรับถนนเส้นนี้ความ เสียหายมีมาก เรามีงบกันเงินในส่วนนี้อยู่แล้ว ถ้าเราจะรองบจาก ส่วนกลางคงอีกนาน อยากให้ดำเนินการไปก่อน ซ่อมแซมไปก่อน เพื่อความสะดวกในการสัญจรไป – มา ของพี่น้องประชาชน สำหรับส่วน ที่ยังไม่ชำรุดมาก ตอนนี้ก็พอสัญจรไป – มาได้

นายทองมี สระทอง การกันเงินงบประมาณโครงการก่อสร้างถนนคอนกรีตเสริมเหล็กถนน รองนายกเทศมนตรี ใบบุ่นไต่เครือ ซึ่งเป็นโครงสร้างพื้นฐานที่ทางสมาชิกสภา ฯ ชุดเดิมได้ตั้ง ไว้ในปีงบประมาณ 2564 แต่กระบวนการในการก่อสร้างล่าช้า และติดขัดในเรื่องระเบียบ ผมมีความคิดเห็นว่าเราต้องกันเงินไว้ก่อน ถ้าโครงการนี้ไม่สามารถก่อสร้างได้ เราก็โยกไปทำโครงการอื่นก็ได้ซึ่งบรรจุ ไว้ในแผน ฯ

นายคำแปลง ศรีบัว ตามที่สมาชิกสภา ฯ อยากให้สอดคล้องกับการกันเงิน ในส่วนของ สมาชิกสภา ฯ โครงการก่อสร้างถนนคอนกรีตเสริมเหล็กถนนใบบุ่นไต่เครือ งบประมาณ 492,000.- บาท และในส่วนที่เหลือเราสามารถกันเงินงบประมาณ เป็นงบซ่อมแซมได้ไหม และถ้าเราดำเนินการก่อสร้างไปแล้วมีส่วนที่ชำรุด ที่ต้องซ่อมแซมเราก็สามารถนำงบประมาณที่เรากันเงินไว้มาซ่อมแซมได้

ร.ต.ต.วีระชัย จำปาหาร มีสมาชิกสภา ฯ ท่านใดจะสอบถามหรือแสดงความคิดเห็นหรือไม่ ถ้าไม่มีประธานสภา ฯ ก็ขอมติเห็นชอบการกันเงินงบประมาณ จำนวน 2 รายการ ดังนี้ 1. งบประมาณจัดซื้อรถบรรทุกขยะ 2. งบประมาณก่อสร้างถนนคอนกรีตเสริมเหล็กถนนใบบุ่น ไต่เครือ

**มติที่ประชุม เห็นชอบเป็นเอกฉันท์**

  *5.2 การขออนุมัติใช้เงินทุนสำรองเงินสะสม*

ร.ต.ต.วีระชัย จำปาหาร ขอเชิญคณะผู้บริหารเสนอญัตติ ประธานสภา ฯ

นายนิพนธ์ อิงภู ข้าพเจ้าขอเสนอญัตติขออนุมัติใช้เงินทุนสำรองเงินสะสม โดยตามระเบียบนายกเทศมนตรี กระทรวงมหาดไทย ว่าด้วยการรับเงิน การเบิกจ่ายเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 รวมแก้ไข เพิ่มเติมถึง (ฉบับที่ 4) พ.ศ. 2561 ข้อ 87 วรรคสอง (2) ได้ระบุว่า “กรณีที่ปีใด อปท. มียอดเงินทุนสำรองเงินสะสมเกินร้อยละสิบห้า ของงบประมาณรายจ่ายประจำปีนั้น หากมีความจำเป็น อปท. อาจนำ เงินทุนสำรองเงินสะสมเฉพาะในส่วนที่เกินไปใช้จ่ายได้ภายใต้เงื่อนไข ข้อ 89 (1) โดยได้รับอนุมัติจากสภาท้องถิ่น” ซึ่งในปีงบประมาณ 2564 เทศบาลมีงบประมาณรายจ่าย 42,500,000.- บาท และ ณ วันที่ 1 กันยายน 2564 เทศบาลมียอดเงินทุนสำรองเงินสะสม จำนวน 13,507,877.74 บาท คำนวณยอดร้อยละ 15 ของงบประมาณรายจ่ายประจำปี = 6,375,000.- บาท จึงมีเงินทุน สำรองเงินสะสมเกินยอดร้อยละสิบห้าของงบประมาณรายจ่ายประจำปี (13,507,877.74 – 6,375,000.00) = 7,132,877.74 บาท ซึ่งสภาเทศบาลตำบลโพน ได้มีมติเห็นชอบให้ใช้เงินทุนสำรองเงินสะสม เมื่อคราวประชุม สมัยประชุมสามัญ สมัยที่ 3 ครั้งที่ 1 แล้ว จำนวน 1,781,000.- บาท จึงเหลือเงินทุนสำรองเงินสะสมที่สามารถใช้ได้ 5,351,877.74 บาท เพื่อเป็นการบำบัดความเดือดร้อนและแก้ไข ปัญหาน้ำท่วมขังภายในชุมชน และเพื่อดำเนินการจัดทำแผนที่ภาษีและ ทะเบียนทรัพย์สินให้มีความสมบูรณ์ สามารถใช้เป็นข้อมูลในการ ดำเนินการจัดเก็บภาษีเพื่อเพิ่มพูนรายได้ของเทศบาล และดำเนินการตาม แผนพัฒนาเทศบาลห้าปี (ปี 2561 – 2565) จึงเสนอญัตติเพื่อสภา พิจารณาอนุมัติการใช้เงินทุนสำรองเงินสะสมเพื่อดำเนินการก่อสร้างตาม แผนพัฒนาเทศบาล ดังนี้ 1) โครงการก่อสร้างรางระบายน้ำคอนกรีตเสริมเหล็กซอยใบบุ่น ก้านก่อง 1 งบประมาณ 440,000.- บาท เพื่อก่อสร้างรางระบายน้ำ คอนกรีตเสริมเหล็กซอยใบบุ่นก้านก่อง 1 ซึ่งเป็นรางระบายน้ำแบบตัวยู พร้อมฝาปิด คสล. ขนาดกว้าง 0.30 เมตร ลึก 0.30 เมตร ยาว 122.00 เมตร พร้อมวางท่อระบายน้ำ คสล. ขนาด 0.60 เมตร และบ่อพัก คสล. สำเร็จรูป ปรากฎในแผนพัฒนาเทศบาล 5 ปี (ปี 2561 – 2565) ยุทธศาสตร์การพัฒนาโครงสร้างพื้นฐาน แผนงานเคหะและชุมชน ลำดับที่ 50 2) โครงการก่อสร้างรางระบายน้ำคอนกรีตเสริมเหล็ก ถนนกาบแบด งบประมาณ 450,000.- บาท เพื่อก่อสร้าง รางระบายน้ำคอนกรีตเสริมเหล็กถนนกาบแบด ซึ่งเป็นรางระบายน้ำ แบบตัวยูพร้อมฝาปิด คสล. ขนาดกว้าง 0.30 เมตร ลึก 0.30 เมตร ยาว 156.00 เมตร พร้อมวางท่อระบายน้ำ ปรากฏในแผนพัฒนา เทศบาล 5 ปี (ปี 2561 – 2565) ยุทธศาสตร์การพัฒนาโครงสร้าง พื้นฐาน แผนงานเคหะและชุมชน ลำดับที่ 81 3) โครงการก่อสร้างท่อลอดเหลี่ยมถนนนาคหกแขน งบประมาณ 693,000.- บาท เพื่อก่อสร้างท่อลอดเหลี่ยม ถนนนาคหกแขน ขนาดกว้าง 2.40 เมตร สูง 1.60 เมตร ยาว 8.00 เมตร ปรากฏในแผนพัฒนาเทศบาล 5 ปี (ปี 2561 – 2565) ยุทธศาสตร์การพัฒนาโครงสร้างพื้นฐาน แผนงานเคหะและชุมชน ลำดับที่ 76 4) โครงการขุดลอกลำเหมืองน้อย หมู่ที่ 5 งบประมาณ 70,000.- บาท เพื่อขุดลอกลำเหมืองน้อยในพื้นที่ หมู่ที่ 5 ขนาดปากกว้าง 3.00 เมตร ระยะทาง 620.00 เมตร หรือมีปริมาณ ดินขุดไม่น้อยกว่า 1,674 ลบ.ม. ปรากฏในแผนพัฒนาเทศบาล 5 ปี (ปี 2561 – 2565) ยุทธศาสตร์การพัฒนาโครงสร้างพื้นฐาน แผนงานเคหะและชุมชน ลำดับที่ 83

 5) โครงการปรับปรุงระบบข้อมูลแผนที่ภาษีและทะเบียน ทรัพย์สิน งบประมาณ 200,000.- บาท เพื่อจ้างเหมาดำเนินการ ปรับปรุงระบบแผนที่ภาษีและทะเบียนทรัพย์สินตามโปรแกรมแผนที่ภาษี (LTAX GIS) และโปรแกรม LTAX 3000 V4 ให้ได้ข้อมูลครบถ้วน พร้อมใช้งาน ปรากฏในแผนพัฒนาเทศบาล 5 ปี (ปี 2561 – 2565) ยุทธศาสตร์การบริหารการเมืองการปกครอง แผนงานบริหารทั่วไป ลำดับที่ 10 รวมงบประมาณเงินทุนสำรองเงินสะสมที่ขอให้สภาพิจารณา อนุมัติใช้ 1,853,000.- บาท

ร.ต.ต.วีระชัย จำปาหาร ก่อนที่จะพิจารณาการใช้เงินทุนสำรองเงินสะสม ขอเชิญเลขานุการสภา ฯ ประธานสภา ฯ ได้ชี้แจงเกี่ยวกับข้อระเบียบด้วยครับ

นายสมพงษ์ สุริโย การขออนุมัติใช้เงินทุนสำรองเงินสะสมครั้งนี้เป็นครั้งที่ 2 ที่คณะผู้บริหารเลขานุการสภา ฯ ได้เสนอให้สภาเทศบาลตำบลโพนได้พิจารณา ซึ่งหลักเกณฑ์เป็นไปตาม เงื่อนไขที่ระบุตามคำขอเสนอญัตติ ที่คณะผู้บริหารได้นำเรียนที่ประชุม ให้ได้รับทราบเกี่ยวกับยอดงบประมาณ ซึ่งสรุปว่า มียอดคงเหลือ งบประมาณเพียงพอที่จะขอใช้ สำหรับในเรื่องของหลักเกณฑ์การขอใช้ เงินทุนสำรองเงินสะสม ให้สภาเทศบาลพิจารณาว่า โครงการที่จะขอ อนุมัติใช้นั้นเข้าข่ายตามหลักเกณฑ์ ข้อ 89 (1) หรือไม่ ซึ่งข้อ 89 (1) ได้ระบุว่า “ในการขออนุมัติใช้เงินทุนสำรองเงินสะสมนั้น ให้กระทำได้ เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับการบริการชุมชนและสังคม หรือกิจการที่เป็นการเพิ่มพูนรายได้ ขององค์กรปกครองส่วนท้องถิ่น กิจการที่จัดทำเพื่อบำบัดความเดือดร้อน ของประชาชน ทั้งนี้ ต้องเป็นไปตามแผนพัฒนาขององค์กรปกครอง ส่วนท้องถิ่นหรือตามที่กฎหมายกำหนด” ก็เป็นเงื่อนไขที่สมาชิกสภา เทศบาล ต้องพิจารณาว่า ที่คณะผู้บริหารได้เสนอ จำนวน 5 โครงการ อยู่ในเงื่อนไขที่จะขอใช้เงินทุนสำรองเงินสะสมได้หรือไม่

นายคำแปลง ศรีบัว ขออนุญาตสอบถามงบประมาณที่ตั้งไว้ โครงการก่อสร้างท่อลอดเหลี่ยมสมาชิกสภา ฯ ถนนนาคหกแขน หมู่ 5 ขนาดกว้าง 2.40 เมตร สูง 1.60 เมตร ยาว 8.00 เมตร งบประมาณ 693,000.- บาท ผมมีความคิดเห็นว่า งบประมาณสูงเกินไป ขอให้ชี้แจงรายละเอียดด้วยครับ

นายองอาจ ประสารพันธ์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ สำหรับโครงการก่อสร้าง ท่อลอดเหลี่ยมถนนนาคหกแขน จากการสำรวจที่ออกแบบไว้ คือ ขนาดกว้าง 2.40 เมตร สูง 1.60 เมตร ยาว 8.00 เมตร งบประมาณ 693,000.- บาท ในส่วนของการดำเนินการจัดซื้อจัดจ้าง งานพัสดุก็จะมีการดำเนินการแต่งตั้งคณะกรรมการกำหนดราคากลาง ตามกระบวนการครับ

นายเสริมศักดิ์ ราชติกา โครงการขุดลอกลำเหมืองน้อย หมู่ที่ 5 ขอเพิ่มถนนเข้าด้วยครับ สมาชิกสภา ฯ เพื่อความสะดวกในการสัญจรไป – มา ของประชาชน

นายองอาจ ประสารพันธ์ โครงการขุดลอกลำเหมืองน้อย หมู่ที่ 5 มีเงื่อนไขคือ กรณีที่เราจัดซื้อท่อผู้อำนวยการกองช่าง เราออกแบบไว้ที่ขนาดปากกว้าง 3.00 เมตร ระยะทาง 620.00 เมตร เราสามารถให้ผู้รับจ้างทำคันคูให้กว้างขึ้นได้ ในอนาคต ถ้าเกษตรกรจะใช้พื้นที่ในการสัญจร เราสามารถที่จะทำถนนลูกรัง หรือโครงการก่อสร้างถนน คสล. ได้ครับ

นายประสิทธิ์ คำภูษา ขอเพิ่มเติมโครงการขุดลอกลำเหมืองน้อย หมู่ที่ 5 เกษตรกรที่อยู่ สมาชิกสภา ฯ บริเวณนั้น บางรายอยากได้ถนน แต่บางรายไม่อยากได้ ก็เลยต้อง ขุดลอกขนาดปากกว้าง 3.00 เมตร ถ้าต้องการเพิ่มเติมก็ต้องหารือ กับช่างอีกทีครับ

ร.ต.ต.วีระชัย จำปาหาร ระยะทาง 620.00 เมตร เริ่มจากจุดไหนครับ ประธานสภา ฯ

นายองอาจ ประสารพันธ์ จุดเริ่มต้นจากบริเวณสะพานยาวไปจนถึงสะพานถนนสายไปบ้านคำพิมูล ผู้อำนวยการกองช่าง และยาวไปจนถึงเส้นไปอำเภอสามชัยครับ

นายคำแปลง ศรีบัว ขออนุญาตเพิ่มเติมโครงการขุดลอกลำเหมืองน้อย หมู่ที่ 5 ตอนนี้มีอยู่ สมาชิกสภา ฯ 1 ราย ที่ยังไม่เซ็นต์ยินยอมให้ทำถนน ซึ่งจริง ๆ แล้วสามารถทำได้ เราเคยคุยกับเจ้าของที่ดินตรงนั้น เขาก็แจ้งว่าอยากได้ถนนข้างเดียว ฝั่งทางทิศตะวันตก อีกฝั่งจะเป็นทางน้ำไหล เราก็สามารถทำคันคูให้ต่ำลง เราจะเน้นทำถนนทางฝั่งทิศตะวันตกครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ จุดนี้คนที่ได้รับ ความเดือดร้อน คือ ชาวบ้านเกษตรกร เพราะน้ำท่วมขังไร่นาเสียหาย ครับ

นายศุกลวัฒน์ ภูจันหา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ โครงการขุดลอก ลำเหมืองน้อย หมู่ที่ 5 ขนาดปากกว้าง 3.00 เมตร ผมมีความคิดเห็น ว่าให้ลดขนาดลง เพราะน้ำคงไม่มีปริมาณมาก และให้ไปเพิ่มจุดถนนครับ

นายองอาจ ประสารพันธ์ ตอนที่น้ำท่วมลำเหมืองน้อย ที่ไม่สามารถระบายน้ำได้ทัน เกษตรกร ผู้อำนวยการกองช่าง หลายราย ก็อยากให้ขุดลอกลำเหมืองน้อยให้กว้างขึ้นเพื่อที่จะให้สามารถ เร่งระบายน้ำได้ แต่ก็มีบางรายที่ยังไม่ยินยอมในเรื่องของเขตที่ดิน ก็เลย มีความจำเป็นต้องให้มีขนาดปากกว้าง 3.00 เมตร ถ้าเราปรับขนาด ให้เล็กลงจะทำให้น้ำระบายไม่ทันครับ

นายคำแปลง ศรีบัว ขออนุญาตเพิ่มเติม เคยมีการร้องเรียนเรื่องน้ำท่วมขังและให้แก้ไขปัญหาสมาชิกสภา ฯ โดยขุดคลองลงไปห้วยยาง ถ้าไม่แก้ปัญหาตรงจุดนั้นน้ำก็ท่วมเหมือนเดิม ครับ

นายสัมนัก ปัสสะ โครงการขุดลอกลำเหมืองน้อย หมู่ที่ 5 เราขุดลอกคลองเอาดินฝั่งทางสมาชิกสภา ฯ ทิศตะวันตก ให้เป็นถนนลูกรังสามารถสัญจรได้

นายองอาจ ประสารพันธ์ - ตอนนี้ทางหลวงสมเด็จ ได้มาดำเนินการทำถนนคู่ขนานทางไปผู้อำนวยการกองช่าง ห้วยยาง ซึ่งถ้าเราจะเข้าไปดำเนินการใด ๆ จะต้องแจ้งไปที่ทางหลวงก่อน - กรณีที่ท่านสัมนัก ฯ ได้เรียนถามว่าถ้าขุดลอกแล้วเอาดินขึ้นมา ไว้ทางฝั่งทิศตะวันตกได้ไหมนั้น ถ้าท่านสมาชิกสภา ฯ เสนอมาก็สามารถ ทำได้ แต่ปริมาณดินที่ขุดค่อนข้างจะน้อย เพราะว่าขนาดปากกว้างแค่ 3.00 เมตรครับ

นายนิพนธ์ อิงภู - การแก้ไขปัญหาเรื่องน้ำท่วม น้ำขัง ผมผ่านทุกวันตอนนี้ไม่มีนายกเทศมนตรี ท่วมขัง แทบจะไม่มีน้ำในที่นา แต่เมื่อก่อนถ้าฝนตกแรง ๆ น้ำจะเต็มที่นา ตอนนี้สามารถแก้ปัญหาได้แล้ว เพราะอยู่ในส่วนของพื้นที่ทางหลวง การขุดลอกนำดินขึ้นมานั้นก็มีปริมาณดินน้อย เพราะขนาดกว้างแค่ 3.00 เมตร - อีกส่วนนึงเห็นด้วยกับท่านสัมนัก ฯ ว่าไม่ควรที่จะทำถนนสูง เกินไป เพราะจะทำให้น้ำท่วม ก็เห็นด้วยว่าให้มีการปรับถนนให้สามารถ สัญจรได้ ครับ

นายประสิทธิ์ คำภูษา ขออนุญาตเพิ่มเติมครับ เจ้าของที่ดินตรงนั้น เคยแจ้งว่า ถ้าไม่ถึง สมาชิกสภา ฯ 5.00 เมตร เขาก็สามารถให้พื้นที่ทำถนนทางเข้าได้

ร.ต.ต.วีระชัย จำปาหาร มีสมาชิกสภา ฯ ท่านใดจะสอบถามหรือแสดงความคิดเห็นหรือไม่ ประธานสภา ฯ ถ้าไม่มีก็ขอมติเห็นชอบการขออนุมัติใช้เงินทุนสำรองเงินสะสม เพื่อดำเนินการก่อสร้างตามแผนพัฒนาเทศบาล จำนวน 5 โครงการ ดังนี้ 1. โครงการก่อสร้างรางระบายน้ำคอนกรีตเสริมเหล็กซอยใบบุ่น ก้านก่อง 1 2. โครงการก่อสร้างรางระบายน้ำคอนกรีตเสริมเหล็ก ถนนกาบแบด 3. โครงการก่อสร้างท่อลอดเหลี่ยมถนนนาคหกแขน 4. โครงการขุดลอกลำเหมืองน้อย หมู่ที่ 5 5. โครงการปรับปรุงระบบข้อมูลแผนที่และทะเบียนทรัพย์สิน

**มติที่ประชุม เห็นชอบเป็นเอกฉันท์**

 *5.3 การขออนุมัติโอนงบประมาณตั้งจ่ายรายการใหม่และกันเงิน งบประมาณ*

ร.ต.ต.วีระชัย จำปาหาร ขอเชิญคณะผู้บริหารเสนอญัตติ ประธานสภา ฯ

นายนิพนธ์ อิงภู ข้าพเจ้าขอเสนอญัตติการโอนงบประมาณไปตั้งจ่ายรายการใหม่ในรายจ่ายนายกเทศมนตรี งบลงทุน โดยอาศัยความ ตามระเบียบกระทรวงมหาดไทย ว่าด้วยวิธีการ งบประมาณขององค์กรปกครองส่วนท้องถิ่น พ.ศ. 2563 ข้อ 27 ที่ระบุว่า “การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่าย รายการใหม่ ให้เป็นอำนาจอนุมัติของสภาท้องถิ่น” ดังนั้น เพื่อให้การ บริหารงบประมาณสามารถนำไปแก้ไขปัญหาและสนองความต้องการ ตามแผนพัฒนาเทศบาลได้ จึงเสนอสภาเทศบาลเพื่อพิจารณาการโอน งบประมาณตั้งจ่ายรายการใหม่ ดังนี้ โอนลดงบประมาณ 1) งานบริหารทั่วไป หมวดเงินเดือน (ฝ่ายการเมือง) ประเภท ค่าตอบแทนเลขา ฯ / ที่ปรึกษานายก ฯ งบประมาณตั้งไว้ 198,750.- บาท งบประมาณคงเหลือก่อนโอน 121,827.- บาท โอนลด 120,000.- บาท งบประมาณคงเหลือ 1,827.- บาท 2) งานบริหารทั่วไป หมวดเงินเดือน (ฝ่ายการเมือง) ประเภท ค่าตอบแทนสมาชิกสภา ฯ งบประมาณคงเหลือ 613.- บาท 3) งานบริหารทั่วไป หมวดค่าตอบแทน ประเภทค่าเช่าบ้าน งบประมาณตั้งไว้ 589,000.- บาท งบประมาณคงเหลือก่อนโอน 142,400.- บาท โอนลด 130,000.- บาท งบประมาณคงเหลือ 12,400.- บาท 4) งานบริหารทั่วไป หมวดค่าใช้สอย ประเภทรายจ่าย ที่เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ ค่าใช้จ่ายในการเดินทางไปราชการในราชอาณาจักร งบประมาณตั้งไว้ 200,000.- บาท งบประมาณคงเหลือก่อนโอน 100,684.- บาท โอนลด 80,000.- บาท งบประมาณคงเหลือ 20,684.- บาท 5) งานบริหารทั่วไป หมวดค่าใช้สอย ประเภทรายจ่ายที่ เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ โครงการฝึกอบรมพัฒนาประสิทธิภาพบุคลากร งบประมาณตั้งไว้ 100,000.- บาท งบประมาณคงเหลือก่อนโอน 83,470.- บาท โอนลด 67,000.- บาท งบประมาณคงเหลือ 16,470.- บาท รวม *โอนลดงบประมาณ 526,000.- บาท*

 โอนตั้งจ่ายรายการใหม่ 1) แผนงานเคหะและชุมชน งานไฟฟ้าและถนน งบลงทุน หมวดค่าที่ดินและสิ่งก่อสร้าง โครงการก่อสร้างรั้วและประตู พร้อมลาน คสล. ดอนเจ้าปู่ หมู่ที่ 3 งบประมาณจำนวน 227,000.- บาท เพื่อจ่ายเป็นค่าก่อสร้างรั้วและประตูดอนเจ้าปู่ ความยาวรั้ว 58 เมตร พร้อมพื้นที่ คสล. ไม่น้อยกว่า 48.90 ตารางเมตร ตามแบบเทศบาลตำบลโพน (จากแผนพัฒนา ฯ ลำดับที่ 84) 2) แผนงานเคหะและชุมชน งานไฟฟ้าและถนน งบลงทุน หมวดค่าที่ดินและสิ่งก่อสร้าง โครงการเพิ่มจุดรับและกระจาย สัญญาณเสียงหอกระจายข่าว งบประมาณจำนวน 290,000.- บาท เพื่อจ่ายเป็นค่าติดตั้งจุดรับและกระจายเสียงหอกระจายข่าว จำนวน 5 จุด (จากแผนพัฒนา ฯ ลำดับที่ 55) *รวมงบประมาณโอนตั้งจ่ายรายการใหม่ 526,000.- บาท*

 และเนื่องจากการโอนงบประมาณในครั้งนี้อยู่ในระยะใกล้สิ้นปี จึงไม่สามารถดำเนินการได้ทันในปีงบประมาณ 2564 นี้ ดังนั้น เพื่อให้การใช้งบประมาณเป็นไปตามแนวทางและให้การดำเนินโครงการ สำเร็จลุล่วงตามวัตถุประสงค์ที่ตั้งไว้ จึงขออนุมัติกันเงินงบประมาณ โครงการก่อสร้างรั้วและประตูดอนเจ้าปู่ หมู่ที่ 3 งบประมาณจำนวน 227,000.- บาท และโครงการเพิ่มจุดรับและกระจายสัญญาณเสียง หอกระจายข่าว งบประมาณจำนวน 290,000.- บาท อาศัยตาม ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วน ท้องถิ่น พ.ศ. 2547 รวมแก้ไขเพิ่มเติมถึง (ฉบับที่ 4) พ.ศ. 2561 ข้อ 59 วรรคแรกที่ระบุว่า “ในกรณีที่มีรายจ่ายหมวดค่าครุภัณฑ์ที่ดิน และสิ่งก่อสร้าง ยังมิได้ก่อหนี้ผูกพันแต่มีความจำเป็นต้องใช้จ่ายเงินนั้น ต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อ สภาท้องถิ่นได้อีกไม่เกินระยะเวลาหนึ่งปี”

นายสมพงษ์ สุริโย ตามที่ผู้บริหารได้เสนอญัตติขออนุมัติโอนงบประมาณและขออนุมัติกันเงินเลขานุการสภา ฯ งบประมาณ สืบเนื่องจากรอบสิ้นปีงบประมาณ 2564 จากการสำรวจ แล้ว มีงบประมาณในส่วนที่คงเหลือพอที่จะใช้ประโยชน์ได้ ประกอบกับ ในแผนพัฒนาเทศบาลก็มีโครงการที่รองรับได้ ก็เป็นโครงการที่ไม่สามารถ ที่จะใช้เงินสะสมได้ เนื่องจากว่าเป็นโครงการที่ไม่เข้าลักษณะในการขอใช้ เงินสำรองเงินสะสม เป็นลักษณะของการบำบัดความเดือดร้อน ของประชาชน ไม่เป็นโครงการที่เพิ่มรายได้ให้กับเทศบาล จึงเป็นเหตุผล ที่ต้องใช้งบประมาณในส่วนที่เหลือจ่ายมาเป็นตัวงบประมาณ ในการดำเนินการแต่ก็ด้วยระยะเวลาที่เร่งรีบ ไม่สามารถดำเนินการได้ทัน ภายในปีงบประมาณนี้ จึงขอกันงบประมาณมาพร้อมกับขอโอน งบประมาณ ซึ่งในส่วนนี้ระเบียบ ฯ ต่าง ๆ ผู้บริหารก็ได้เรียนแจ้งแล้ว ซึ่งเป็นอำนาจของสภาเทศบาลในการที่จะอนุมัติครับ

นายคำแปลง ศรีบัว โครงการก่อสร้างรั้วและประตูดอนเจ้าปู่ หมู่ที่ 3 และโครงการเพิ่มจุดรับสมาชิกสภา ฯ และกระจายสัญญาณเสียงหอกระจายข่าวที่ผู้บริหารขออนุมัติกันเงิน งบประมาณ ผมมีความคิดเห็นว่าอยากให้เพิ่มโครงการติดตั้งกระจกนูน ตามซอย ถ้าเพิ่มโครงการนี้เงินงบประมาณเหลือจ่ายจะเพียงพอหรือไม่ ครับ

นายสมพงษ์ สุริโย ในส่วนของกระจกนูนไม่แน่ใจว่าในแผน ฯ งบประมาณมีตั้งไว้ในปี 2564 เลขานุการสภา ฯ หรือไม่ ถ้ามีก็พอที่จะดำเนินการได้อยู่ เพราะงบประมาณไม่มาก ขอเวลา ในการตรวจสอบแผน ฯ 5 ปี ก่อนว่ามีบรรจุไว้หรือไม่

ร.ต.ต.วีระชัย จำปาหาร หอกระจายข่าว จำนวน 5 จุด ติดตั้งตรงไหนบ้างครับ ประธานสภา ฯ

นายทองมี สระทอง เนื่องจากได้รับร้องเรียนจากชาวบ้าน เกี่ยวกับการส่งสัญญาณ รองนายกเทศมนตรี ของหอกระจายข่าว ทางคณะผู้บริหารจึงหารือกันว่า เห็นควรติดตั้ง จุดรับและกระจายเสียงหอกระจายข่าวเพิ่ม จำนวน 5 จุด ดังนี้ 1) หมู่ 2 บริเวณสามแยกข้างโรงสีบ้านท่านวุฒิชัย ฯ 2) หมู่ 4 บ้านผู้ใหญ่ทองสุข 3) หมู่ 3 หน้าบ้านพ่อวัด ศูนย์พัฒนาเด็กเล็ก ฯ 4) หมู่ 1 บ้านอาจารย์ชิโน 5) หมู่ 5 บ้านคุณตาจารย์เม็ง ส่วนงบประมาณในการดำเนินการก็เป็นราคาเดิม บริษัทเดิมครับ

นายทรัพย์ เกษาพรม เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนที่ปรึกษานายกเทศมนตรี ราชการ และผู้เข้าร่วมการประชุมทุกท่านครับ ขอเพิ่มเติมในเรื่องของ หอกระจายข่าว เนื่องจากเวลาใช้งานเสียงที่ออกมามันเป็นเสียงสะท้อน ฟังไม่ค่อยรู้เรื่อง เราจะแก้ปัญหาจุดนี้อย่างไร อยากให้สำรวจ และพิจารณาในจุดนี้ด้วยครับ

นายทองมี สระทอง ขออนุญาตนำเรียน การควบคุมระบบสัญญาณเสียงของหอกระจายข่าว รองนายกเทศมนตรี แต่ก่อนพอเสียงเบาเราก็เพิ่มเสียงขึ้นทำให้เสียงที่ออกมาเป็นเสียงสะท้อน เราจึงได้คุยกับช่างผู้ควบคุม จึงได้แนะนำว่าเราควรเพิ่มจุดรับและกระจาย สัญญาณเสียงเพิ่มเติมครับ

ร.ต.ต.วีระชัย จำปาหาร มีสมาชิกสภา ฯ ท่านใดจะสอบถามหรือแสดงความคิดเห็นหรือไม่ ประธานสภา ฯ ถ้าไม่มีก็ขอมติเห็นชอบการโอนงบประมาณเพื่อตั้งจ่ายรายการใหม่ และกันเงินงบประมาณครับ

**มติที่ประชุม เห็นชอบเป็นเอกฉันท์**

ระเบียบวาระที่ 6 เรื่องอื่น ๆ

นางสาวสุกัญญา กำจร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าสำนักปลัด ราชการ และผู้เข้าร่วมการประชุมทุกท่านค่ะ  **ประกาศเทศบาลตำบลโพน เรื่อง ประกาศใช้แผนพัฒนาท้องถิ่นห้าปี (พ.ศ.2561 – 2565) เพิ่มเติม ครั้งที่ 3 ประจำปีงบประมาณ 2564** ด้วยเทศบาลตำบลโพน ได้กำหนดโครงการ / กิจกรรมที่จะ ดำเนินการในปีงบประมาณ พ.ศ. 2564 เพิ่มเติม ปรับปรุง เพื่อเพิ่ม ประสิทธิภาพในการปฏิบัติงานและการแก้ไขปัญหาความเดือดร้อน ของประชาชน และเมื่อตรวจสอบแล้วปรากฏว่าโครงการ / กิจกรรม บางส่วนไม่ได้บรรจุอยู่ในแผนพัฒนาท้องถิ่นห้าปี (พ.ศ. 2561 – 2565) ดังนั้น เพื่อให้สามารถดำเนินโครงการ / กิจกรรมได้ และเพื่อความถูกต้อง และเพิ่มประสิทธิภาพในการปฏิบัติงานตามแนวทางการพัฒนาได้อย่าง เหมาะสมในแต่ละปีงบประมาณ โดยก่อประโยชน์ให้กับประชาชน ในท้องถิ่น เทศบาลตำบลโพนจึงจัดทำแผนพัฒนาท้องถิ่น ห้าปี (พ.ศ. 2561 – 2565) เพิ่มเติม ครั้งที่ 3 ประจำปีงบประมาณ 2564 ขึ้น โดยผ่านการพิจารณาจากคณะกรรมการพัฒนาเทศบาล ตำบลโพน และประชาคมท้องถิ่นตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 หมวด 4 ข้อ 22 (2) แก้ไขเพิ่มเติม (ฉบับที่ 2) พ.ศ. 2559 ข้อ 9 และแก้ไขเพิ่มเติม (ฉบับที่ 3) ข้อ 22 แล้ว

 ฉะนั้น อาศัยอำนาจตามความในหมวด 4 ข้อ 22 (3) และ หมวด 5 ข้อ 24 แห่งระเบียบกระทรวงมหาดไทย ว่าด้วยการ จัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และแก้ไขเพิ่มเติม (ฉบับที่ 3) ข้อ 22 เทศบาลตำบลโพน จึงประกาศใช้แผนพัฒนาท้องถิ่นห้าปี (พ.ศ. 2561 – 2565) เพิ่มเติม ครั้งที่ 3 ประจำปีงบประมาณ 2564 เพื่อเป็นกรอบแนวทางในการพัฒนาของเทศบาลตำบลโพน ประกาศ ณ วันที่ 23 กันยายน 2564

**ที่ประชุม รับทราบ**

นางณฐอร การถัก เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนปลัดเทศบาล ราชการ และผู้เข้าร่วมการประชุมทุกท่านค่ะ เพื่อเป็นการทบทวน กระบวนงานต่าง ๆ ในระเบียบที่ปฏิบัติหน้าที่นายกเทศมนตรีที่ผ่านมา เราสามารถใช้อำนาจหน้าที่ได้เท่าที่จำเป็น ในเรื่องของเงินอุดหนุน เฉพาะกิจเราได้มาตลอด ปีละไม่ต่ำกว่า 5 – 10 ล้านบาท ซึ่งก็ไม่ได้ใช้ งบประมาณของเทศบาลแต่อย่างใด แต่เราก็ยึดมั่นในการปฏิบัติงาน ในหน้าที่ของเราให้มีความถูกต้อง รอรับการตรวจสอบจากหน่วยงาน และอยากให้ทุกท่านได้เข้าใจกระบวนงานของโครงการต่าง ๆ เพราะต้อง เริ่มต้นจากเรื่องของแผน ฯ ซึ่งมีความล่าช้ามากในการทำงาน จึงอยากให้ เข้าใจกระบวนการในการทำงาน และการเฝ้าระวังในเรื่องของการใช้ งบประมาณในช่วงปลายปี บางทีก็จะเร่งระดมการอนุมัติในการใช้ งบประมาณ ในช่วงสิ้นปีงบประมาณให้ใช้งบประมาณได้มากที่สุด ก็เป็นข้อสังเกตุว่าเราต้องมีความระมัดระวังในเรื่องของการตรวจ ว่ามีความเหมาะสมมากน้อยเพียงใด พี่น้องประชาชนได้รับความเดือดร้อน เพียงใด และการใช้เงินสะสมในระหว่างปีงบประมาณ 2565 ถ้ามีปัญหาความเดือดร้อนของพี่น้องประชาชนที่เกิดขึ้น ที่ต้องดำเนินการ แก้ไขเร่งด่วน เราสามารถใช้เงินสะสมโดยให้สภาเทศบาลเห็นชอบ และในเรื่องของแผนพัฒนา ฯ เวลาที่เรามีการซักซ้อม เพิ่มเติม ปรับปรุง แผน ฯ อยากให้นำปัญหาจากสภา ฯ เข้าที่ประชุมแผน ฯ ด้วย เพราะท่านสมาชิกสภา ฯ ก็เป็นส่วนหนึ่งในคณะกรรมการแผน ฯ ที่ต้องให้ความเห็นชอบค่ะ

นายทองมี สระทอง สรุปยอดงบประมาณที่คงเหลือดำเนินการจากปีงบประมาณ 2564 รองนายกเทศมนตรี *1. โครงการที่ใช้เงินทุนสำรองเงินสะสม ครั้งที่ 1 จำนวน 4 โครงการ งบประมาณ 1,781,000.- บาท ประกอบด้วย* 1) โครงการก่อสร้างถนนคอนกรีตเสริมเหล็กซอยดอกพิกุล 1 งบประมาณ 173,000.- บาท 2) โครงการก่อสร้างรางระบายน้ำคอนกรีตเสริมเหล็ก ถนนนาคแขนส่อย งบประมาณ 664,000.- บาท 3) โครงการก่อสร้างรางระบายน้ำคอนกรีตเสริมเหล็ก ถนนกระบวยหัวหย่อน (ฝั่งทิศเหนือ) งบประมาณ 452,000.- บาท 4) โครงการก่อสร้างรางระบายน้ำคอนกรีตเสริมเหล็กถนนใบบุ่น (ฝั่งทิศตะวันออก) งบประมาณ 492,000.- บาท

 *2. โครงการที่ใช้เงินทุนสำรองเงินสะสม ครั้งที่ 2 จำนวน 5 โครงการ งบประมาณ 1,853,000.- บาท ประกอบด้วย* 1) โครงการก่อสร้างรางระบายน้ำคอนกรีตเสริมเหล็กซอยใบบุ่น ก้านก่อง 1 งบประมาณ 440,000.- บาท 2) โครงการก่อสร้างรางระบายน้ำคอนกรีตเสริมเหล็ก ถนนกาบแบด งบประมาณ 450,000.- บาท 3) โครงการก่อสร้างท่อลอดเหลี่ยมถนนนาคหกแขน งบประมาณ 693,000.- บาท 4) โครงการขุดลอกลำเหมืองน้อย หมู่ที่ 5 งบประมาณ 70,000.- บาท 5) โครงการปรับปรุงระบบข้อมูลแผนที่ภาษีและทะเบียน ทรัพย์สิน งบประมาณ 200,000.- บาท

 *3. โครงการที่ใช้เงินงบประมาณ ปี 2564 เหลือจ่าย ครั้งที่ 1 จำนวน 1 โครงการ งบประมาณ 2,400,000.- บาท ประกอบด้วย*  1) โครงการจัดซื้อรถเก็บขนขยะ งบประมาณ 2,400,000.- บาท

 *4. โครงการที่ใช้เงินงบประมาณ ปี 2564 เหลือจ่าย ครั้งที่ 2 จำนวน 2 โครงการ งบประมาณ 526,000.- บาท ประกอบด้วย*  1) โครงการเพิ่มจุดรับและกระจายสัญญาณเสียงหอกระจายข่าว งบประมาณ 299,000.- บาท 2) โครงการก่อสร้างรั้วและประตูพร้อมลาน คสล. ดอนเจ้าปู่ งบประมาณ 227,000.- บาท

 *5. โครงการจากเงินเหลือจ่ายเงินอุดหนุนเฉพาะกิจ ปี 2564 จำนวน 3 โครงการ งบประมาณ 1,092,500.- บาท ประกอบด้วย* 1) โครงการก่อสร้างถนนคอนกรีตเสริมเหล็กถนนกาบแบด งบประมาณ 430,000.- บาท 2) โครงการก่อสร้างถนนคอนกรีตเสริมเหล็กถนนกระบวย หัวขวาง งบประมาณ 484,500.- บาท 3) โครงการก่อสร้างถนนคอนกรีตเสริมเหล็กถนนนาคคอคต งบประมาณ 178,000.- บาท

 *6. โครงการจากเงินกระตุ้นเศรษฐกิจ ปี 2564 จำนวน 1 โครงการ งบประมาณ 1,570,000.- บาท ประกอบด้วย*  1) โครงการก่อสร้างถนนคอนกรีตเสริมเหล็กถนนใบบุ่นหว่าน งบประมาณ 1,570,000.- บาท

 *7. โครงการจากเงินอุดหนุนเฉพาะกิจ ปี 2565 จำนวน 2 โครงการ งบประมาณ 4,342,000.- บาท ประกอบด้วย*  1) โครงการก่อสร้างถนนคอนกรีตเสริมเหล็กถนนนาคคอคต งบประมาณ 2,336,000.- บาท 2) โครงการลาดยางปรับปรุงผิวจราจรถนนหางปลาวา งบประมาณ 2,006,000.- บาท

 *8. โครงการจากปีงบประมาณ 2564 ที่ขอกันเงิน งบประมาณไว้ จำนวน 2 โครงการ งบประมาณ 718,000.- บาท ประกอบด้วย*

 1) โครงการก่อสร้างถนนคอนกรีตเสริมเหล็กถนนใบบุ่นไต่เครือ งบประมาณ 492,000.- บาท 2) โครงการซ่อมแซมถนนลูกรัง งบประมาณ 226,000.- บาท

 รวม 20 โครงการ งบประมาณทั้งสิ้น 14,273,500.- บาท

นายสมพงษ์ สุริโย ในช่วงระยะเวลาเดือนตุลาคมที่จะถึงนี้ จะมีการจัดทำแผนพัฒนาเทศบาล เลขานุการสภา ฯ 5 ปี (ปี 2566 – 2570) ตารางการปฏิบัติงานทางเจ้าหน้าที่ ได้แจกเอกสารให้กับท่านสมาชิกสภา ฯ ทุกท่านแล้ว และเทศบาล มีระยะเวลาในการดำเนินการจัดทำแผน ฯ 5 ปี ให้แล้วเสร็จภายใน เดือนตุลาคมนี้ ซึ่งกระบวนการที่มีความเกี่ยวข้องกับท่านสมาชิกสภา เทศบาล ที่ได้ร่วมเป็นคณะกรรมการสภาเทศบาล ต้องเข้าร่วมประชุม กับคณะกรรมการ ฯ ชุดนี้ด้วย ก็ฝากท่านสมาชิกสภาเทศบาลได้หาข้อมูล ต่าง ๆ เพื่อที่จะนำเสนอต่อคณะกรรมการ ฯ เพื่อที่จะดำเนินการจัดทำ แผน ฯ ให้แล้วเสร็จครับ

นายเสริมศักดิ์ ราชติกา ขอปรึกษาเรื่องไฟส่องสว่างที่ไม่สามารถใช้งานได้เกือบ 2 เดือนแล้ว สมาชิกสภา ฯ เส้นหน้าโรงเรียนชุมชนโพนพิทยาคม ผมได้หาข้อมูลแล้ว แขวงการทาง สมเด็จ อยากให้ทางหน่วยงานของเราทำหนังสือแจ้งไปเรื่องจะได้เร็วขึ้น ฝากให้ดำเนินการในส่วนนี้ด้วยครับ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ในช่วงนี้โรงพยาบาลสนาม ที่ศูนย์พัฒนาเด็กเล็ก ฯ ไม่มีผู้ป่วยเข้ามาอยู่แล้ว บริเวณพื้นที่ตรงนั้น รกรุงรัง หญ้าและวัชพืชต่าง ๆ ขึ้นเยอะแล้ว ขอฝากคณะผู้บริหาร ได้พิจารณาในส่วนนี้ด้วยครับ

ร.ต.ต.วีระชัย จำปาหาร ขออนุญาตสอบถาม เห็นลงในไลน์กลุ่มว่าจะมีผู้เข้ามาพัก บางท่านก็ ประธานสภา ฯ แจ้งว่าทำไมไม่ตรวจคัดกรองมาก่อน ขอให้ชี้แจงในส่วนนี้ด้วยครับ

นางสุจรรยา ทิพย์มณี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองสาธารณสุข ราชการ และผู้เข้าร่วมการประชุมทุกท่านค่ะ ขออนุญาตนำเรียนค่ะ ผู้ที่เดินทางมาจากจังหวัดที่มีความเสี่ยง ต้องได้รับการตรวจคัดกรอง มาก่อน แล้วค่อยมาที่อาคารพิพิธภัณฑ์ของเรา เพื่อที่ทางเจ้าหน้าที่ รพ.สต. จะได้ส่งตรวจ เพราะฉะนั้น คนที่จะเข้ามาต้องได้รับการตรวจ มาก่อน และถ้ายังไม่ได้รับการฉีดวัคซีนครบ 2 เข็ม ก็จะต้องกักตัว 14 วัน ถ้าฉีดวัคซีนครบ 2 เข็มแล้ว ก็ไม่จำเป็นต้องกักตัวตามคำสั่ง จังหวัดกาฬสินธุ์ล่าสุด หรือผู้ที่ป่วยและรักษาหายแล้ว มีใบรับรองแพทย์ มาก็ไม่ต้องกักตัว เพราะฉะนั้น ผู้ที่กำลังเดินทางมาต้องกักตัว และจะมีอีก 1 ราย ที่จะเดินทางมา วันที่ 30 กันยายน นี้ค่ะ

นายนิพนธ์ อิงภู ขออนุญาตประชาสัมพันธ์ พรุ่งนี้มีการประชุมกลุ่มพุทราแปลงใหญ่ นายกเทศมนตรี 6 จุด เป้าหมาย คือ สมาชิกกลุ่มพุทราแปลงใหญ่ จำนวน 300 คน 1) จุดที่ 1 ศูนย์วัฒนธรรมผู้ไทย ฯ เป็นสมาชิก หมู่ 1 จำนวน 50 คน 2) จุดที่ 2 ศาลาประชาคม หมู่ 2 เป็นสมาชิก หมู่ 2 จำนวน 50 คน 3) จุดที่ 3 ศาลาประชาคม หมู่ 3 เป็นสมาชิก หมู่ 3 จำนวน 50 คน 4) จุดที่ 4 ศาลาประชาคม หมู่ 4 เป็นสมาชิก หมู่ 4 จำนวน 50 คน 5) จุดที่ 5 ศาลาประชาคม หมู่ 5 เป็นสมาชิก หมู่ 5 จำนวน 50 คน 6) จุดที่ 6 รวมทั้ง 5 หมู่บ้าน

**ที่ประชุม รับทราบ**

ร.ต.ต.วีระชัย จำปาหาร ครับท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ ประธานสภา ฯ

 ถ้าไม่มี ขอปิดการประชุมครับ

ปิดประชุม เวลา 12.00 น.

 (ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

 **คณะกรรมการตรวจรายงานการประชุมลงชื่อตรวจแล้วถูกต้อง**

 (ลงชื่อ) คำแปลง ศรีบัว กรรมการตรวจรายงานการประชุม

 (นายคำแปลง ศรีบัว)

 สมาชิกสภาเทศบาลตำบลโพน

 (ลงชื่อ) มานพ นามปัญญา กรรมการตรวจรายงานการประชุม

 (นายมานพ นามปัญญา)

 สมาชิกสภาเทศบาลตำบลโพน

 (ลงชื่อ) วุฒิชัย เชยชมศรี กรรมการตรวจรายงานการประชุม

 (นายวุฒิชัย เชยชมศรี)

 สมาชิกสภาเทศบาลตำบลโพน

 (ลงชื่อ) วีระชัย จำปาหาร ผู้รับรอง

 (ร.ต.ต.วีระชัย จำปาหาร)

 ประธานสภาเทศบาลตำบลโพน